S-1793/2023

Mál þetta, sem dómtekið var 6. júlí 2023, höfðaði Lögreglustjórinn á Suðurnesjum með ákæru útgefinni 27. júní 2023, á hendur M-x-x A-x-x J-x-x, kennitala: 000000- 0000, [...];

„fyrir stórfellt fíkniefnalagabrot, með því að hafa, sunnudaginn 30. apríl 2023, staðið að innflutningi á samtals 500 töflum af Oxycontin 80 mg (virkt efni: oxýkódon), ætluðum til söludreifingar hér á landi í ágóðaskyni en efnin flutti ákærði til Íslands sem farþegi með flugi nr. [...]frá Stokkhólmi, Svíþjóð, til Keflavíkurflugvallar, í pakkningu sem ákærði hafði falið innan klæða.

Telst brot þetta varða við 173. gr. a. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Krafist er upptöku á samtals 500 töflum Oxycontin 80 mg með vísan til 6. mgr. 5. gr. laga um ávana- og fíkniefni nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

Með bréfi 27. júní 2023 fól ríkissaksóknari lögreglustjóranum á Suðurnesjunum meðferð málsins fyrir dómi af hálfu ákæruvaldsins. Ákærði mætti við þingfestingu málsins 6. júl í 2023, játaði brot sitt án undandráttar og samþykkti upptökukröfu. Var því farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði krefst þess í málinu að honum verði gerð sú vægasta refsing sem lög leyfa og að gæsluvarðhald sem hann sætti frá 1. maí 2023 til 8. maí 2023 komi til frádráttar dæmdri refsingu. Þá krefst verjandi hæfilegrar þóknunar sér til handa úr ríkissjóði.

Með skýlausri játningu ákærða, sem fær stoð í framlögðum gögnum, þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Í málinu liggur bréf A-kk-ef M-kk-ef yfirlæknis, dags. 26. ágúst 2019, þar sem hann fyrir hönd embættis landlæknis svarar fyrirspurn lögreglustjórans á Suðurnesjum varðandi lyfið Oxy Contin. Í bréfinu segir meðal annars að á árinu 2018 hafi verið skráð alls 39 lyfjatengd dauðsföll á Íslandi, þar af vegna ópíóða 23 dauðsföll. Í niðurstöðukafla bréfs yfirlæknisins segir meðal annars að 2- 3 töflur af Oxy Contin 80 mg geti verið banvænar. Hjá óreyndum neytendum sem mylji töflurnar, eða einstaklingum sem séu undir áhrifum annarra slævandi efna, geti jafnvel ein tafla verið lífshættuleg. Oxy Contin eigi aðeins að nota í nánu samráði við lækna. Í dómi Landsréttar í máli nr. 187/2022 er lagt til grundvallar að Oxy Contin hafi afar mikla hættueiginleika. Ekkert hefur komið fram í máli þessu sem bendir til að það mat sé rangt. Verður að leggja til grundvallar að ákærði hafi flutt til landsins umtalsvert magn afar hættulegs efnis sem ætlað hafi verið til söludreifingar. Verður háttsemi ákærða heimfærð til refsiákvæðis svo sem gert er í ákæru.

Ákærði er fæddur í [...]. Samkvæmt sakavottorði ákærða, dags. 14. júní 2023 hefur ákærði ekki áður gerst sekur um refsiverða háttsemi. Verður litið til þessara atriða við ákvörðun refsingar sem og skýlausrar játningar ákærða á fyrir dómi. Á hinn bóginn verðurekki fram hjá því litið að ákærði flutti talsvert magn af Oxycotintil landsins ætlað til söludreifingar hér á landi í ágóðaskyni. Af framburði ákærða má ráða að hann hafi verið eigandi fíkniefnanna og að hann hafi flutt þau til landsins að eigin frumkvæði. Að öllu framangreindu virtu þykir refsing ákærða hæfilega ákveðin fangelsi í 9 mánuði. Til frádráttar þeirri refsingu komi gæsluvarðhald sem ákærði sætti frá 1. maí 2023 til 8. maí 2023 að fullri dagatölu, sbr. 76. gr. almennra hegningarlaga.

Með vísan til lagaákvæða í ákæru og samþykktir ákærða á upptöku kröfu skal ákærði sæta upptöku fíkniefna sem haldlögð voru af lögreglu við rannsókn málsins líkt og nánar greinir í dómsorði.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað, alls 819.873 krónur. Um er að ræða kostnað vegna reiknings frá NOVA og þóknun skipaðs verjanda ákærða á rannsóknarstigi og fyrir dómi, H-kvk-ef A-kvk-ef lögmanns sem þykir hæfilega ákveðin með hliðsjón af tímaskýrslu verjandans, eðli og umfangi málsins 760.833 krónur að meðtöldum virðisaukaskatti og 44.160 krónur í aksturskostnað lögmannsins.

Af hálfu ákæruvaldsins fór Á-kk-nf J-kk-nf aðstoðarsaksóknari með málið.

H-kvk-nf B-kvk-nf R-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, M-x-x A-x-x J-x-x, sæti fangelsi í 9 mánuði. Til frádráttar þeirri refsingu komi gæsluvarðhald ákærða frá 1. maí 2023 til 8. maí 2023 að fullri dagatölu.

Ákærði sæti upptöku á 500 töflum af Oxycontin 80 mg.

Ákærði greiði 819.873 krónur í sakarkostnað, þar með talda 760.833 króna þóknun skipaðs verjanda síns, H-kvk-ef A-kvk-ef lögmanns og 44.160 krónur í aksturskostnað lögmannsins.

H-kvk-nf B-kvk-nf R-kvk-nf